Vrou in winkelsentrum vermoor | Maroela Media
'n Vrou is Woensdagmiddag, glo ten aanskoue van ander klante, in die badkamer van 'n KwaZulu-Natalse winkelsentrum vermoor.
Paul Herbst, woordvoerder van IPSS Medical Rescue, het gesê paramedici is die middag na 'n winkelsentrum in Ballito ontbied. Volgens Herbst het hulle 'n vrou in een van die badkamers aangetref wat steekwonde opgedoen het.
"Die vrou het aan haar kritieke beserings beswyk en is op die toneel dood verklaar," het Herbst gesê. "In dié stadium word daar vermoed die aanval op die vrou was die gevolg van huishoudelike geweld. Ander vroue in die badkamer het die aanval sien gebeur, maar hulle was nie in staat om die vrou teen haar aanvaller te beskerm nie."
Volgens Herbst is die aanvaller ná die aanval deur lede van die publiek en veiligheidswagte by die winkelsentrum vasgetrek.
Kol. Thembeka Mbhele, woordvoerder van die polisie, het gesê 'n saak van moord word ondersoek. Volgens Mbhele is die motief vir die moord nog onbekend.
Dudu Myeni by SAL afgedank
Ai tog. Dit hou net nie op nie
Ek stem saam met jou…
So waar soos wat…… Padda n manel dra!!!
Anton, die eerste keer in dekades wat ek (weer) daardie uitdrukking hoor.
Winkelsentrumsbestuur moet meer wagte Aanstel en Persone deursoek vir gevaarlike wapens.Mans word deur Mans Sekerheidspersoneel deurgesoek en Vroue deur Vroue Sekerheidspersoneel . Rolswaaideure wat gelok kan word deur Sekerheid op Perseel kan Misdadigers hokslaan .Kammaras identifiseer die misdadiger .Misdadiger word in koelvaste vensters tussen twee koelvaste roldeure ingeblok .By al die ingange en uitgange van winkelsentrums moet dit Aangebring word.Jy word gescan as jy deur Roldeure beweeg